Сёлета ва ўсіх касцёлах Віцебскай дыяцэзіі з’явіліся копіі браслаўскай Багародзіцы, каб вернікі з ўсёй дыяцэзіі мелі магчымасць маліцца і прасіць аб ласцы і апецы Маці Божую. Aкрамя духоўнага складніка, вельмі важным у працэсе падрыхтоўкі да каранацыі з’яўляецца момант духоўнай асветы: вернікі з усходніх раёнаў Віцебшчыны адкрыюць для сябе гэты абраз, а праз яго – і ўласную спадчыну.